Emerson Palmieri. Emerson Palmieri dos Santos () 1994-yil 3-avgustda tavallud topgan. Italiyan boʻlgan ammo braziliyada tugʻilgan futbolchi Emerson Palmieri dos Santos "Chelsea" klubi va Italiya terma jamoasi himoyachisi boʻlib, Lionning „Olympic“ klubida ijara asosida oʻynamoqda. Chempionlar ligasi, UEFA Yevropa ligasi gʻolibi. Italiya bilan 2020-yilgi Yevropa chempioni. Shuningdek, Emerson Palmieri dos Santosning onasi italiyan hisoblanadi. Akasi ham professional futbolchi hisoblanadi. Hamda 2017-yilda Emerson Palmieri dos Santos Italiya fuqaroligini olgan. Xalqaro karyerasi. 2011-yilda Braziliyaning 17 yoshgacha boʻlgan terma jamoasi bilan Emerson Palmieri dos Santos Ekvadorda boʻlib oʻtgan Janubiy Amerika yoshlar chempionatida gʻolib chiqdi. Turnirda u Venesuela, Chili, Urugvay, Ekvador, Argentina va ikki marta Kolumbiya va Paragvay jamoalariga qarshi oʻyinlarda maydonga tushgan. Shu bilan bir qatorda, chililiklarga qarshi kechgan bahsda Emerson Palmieri dos Santos gol urdi. Oʻsha yilning yozida Emerson Palmieri dos Santos Meksikada oʻtkazilgan oʻsmirlar oʻrtasidagi jahon chempionatida ishtirok etdi. Shu bilan birgalikda turnirda Emerson Palmieri dos Santos Daniya, Avstraliya, Kot-d’Ivuar, Ekvador, Yaponiya, Urugvay va Germaniya jamoalariga qarshi oʻyinlarda ishtirok etgan. 2018-yilning 10-sentabr kuni Millatlar ligasi doirasida Portugaliyaga qarshi o‘yinda Emerson Palmieri dos Santos Italiya terma jamoasi safida debyut qildi. Emerson Palmieri dos Santos 2021-yilda Italiya terma jamoasi bilan EURO-2020 gʻolibi boʻlgan.